ส่องตลาด…ภาคบ่าย – บล.ฟิลลิป
ตลาดหุ้น แนวโน้มภาคบ่าย: 1720 จุด ยังไม่น่าผ่านไปได้ แน …
14 ธ.ค. 2560

ตลาดหุ้น
แนวโน้มภาคบ่าย: 1720 จุด ยังไม่น่าผ่านไปได้
แนวต้านสำคัญ 1720: หุ้นไทยเช้านี้กลับมามีปริมาณการซื้อขายเพิ่มขึ้นอีกครั้ง หลังการประกาศหุ้นเข้า-ออก ดัชนี SET50, SET100 อีกทั้งระยะเวลาการซื้อหน่วยกองทุน LTF เพื่อลดหย่อนภาษีเหลือไม่มากนัก อย่างไรก็ดี ทางฝ่ายมองแนวต้าน 1720 จุด ยังไม่น่าผ่านไปได้ง่ายนัก เพราะต่างชาติยังขายสุทธิหนักต่อเนื่องทั้งในหุ้น และอนุพันธ์ ทำให้มองกรอบบ่ายนี้ 1705 – 1720 จุด
ติดตามการประชุม ECB วันนี้: ตลาดคาดการประชุม ECB วันนี้ยังคงดอกเบี้ย ณ ระดับเดิม แต่น่าติดตามถ้อยแถลงของประธาน ECB ถึงทิศทางดอกเบี้ยปีหน้า เพราะส่วนต่างอัตราดอกเบี้ยที่มากขึ้นระหว่างยุโรปกับสหรัฐ จะส่งผลต่อภาพรวมค่าเงิน และการส่งออกระหว่างกันได้
พอร์ตระยะสั้น: บ่ายนี้คงสถานะ ADVANC, AAV, ECL, STANLY, IRPC และ SPALI
แนวโน้มตลาดหุ้นไทยภาคบ่ายในเชิงเทคนิค
ดัชนี 1,714.62 เปลี่ยนแปลง +7.69 จุด มูลค่าการซื้อขาย 23,959 ลบ.
ดัชนีเดินหน้าต่อได้ แต่ยังคงแนวต้านไว้ในช่วง 1715-1720 จุด เนื่องจาก Modi. Sto. เข้าสู่เขต Overbought และยังมี Bearish Divergence ซึ่งน่าจะกดไว้ไม่ให้เดินหน้าไปไกล อาจรอซื้ออ่อนตัว โดยยกแนวรับมาที่ 1705-1700 จุด
หุ้น/ราคา – ความเห็น
TISCO/86.50
ราคาเดินหน้าด้วย Volume ที่เพิ่มขึ้นอย่างหนาแน่น พร้อมสัญญาณซื้อจาก Modi. Sto. ลุ้นทดสอบต้านเดิมได้ “เก็งกำไร” แนวรับ 85.75 แนวต้าน 88.50, 90.50 Cut loss 85.00 บ.
TPIPP/8.00
แรงซื้อหนาแน่น พร้อมสัญญาณหนุนจากเครื่องมือระยะสั้น คาดปรับฐานจบแล้ว ลุ้นขึ้นต่อได้ “เก็งกำไร” แนวรับ 7.90 แนวต้าน 8.20 Cut loss 7.80 บ.
BGRIM/26.25
ราคาค่อยๆ ฟื้นตัวดีขึ้นตามลำดับ จนเครื่องมือทยอยกันกลับมาส่งสัญญาณซื้อ คาดได้เวลาเดินหน้าอีกครั้ง “เก็งกำไร” แนวรับ 25.75 แนวต้าน 27.50-28.00 Cut loss 25.00 บ.
ตลาดอนุพันธ์
กลยุทธ์
Series/ราคา – ความเห็น
S50Z17/1,109.7
รอย่อเพื่อเปิด Long ที่ 1,105 จุด เพื่อเป้าหมายทำกำไร 1,115 จุด และตัดขาดทุนหากต่ำกว่า 1,100 จุด
GF10Z17/19,430
รอเปิด Short ที่ราคา 19,500 บาท เพื่อเป้าหมายทำกำไร 19,250 บาท และตัดขาดทุนหากเกิน 19,600 บาท
BLOCK TRADE CORNER : Long BEAUTY
แนวรับ : 18.90/18.50 บาท แนวต้าน : 19.90 /20.40 บาท
แรงหนุนจากการเข้าคำนวณในดัชนี SET50 Index และทางเทคนิค ราคาเปิด Gap มาในช่วงเช้าและยังสามารถทรงตัวไว้ได้ ในขณะที่ MACD ยังคงเดินหน้าต่อ มีโอกาสที่จะรีบาวด์ต่อได้
อนุพันธ์เด่นเชิงเทคนิค
S50Z17 / ราคาปิด 1,109.70 จุดเปลี่ยนแปลง +4.40 จุด
ดัชนีเดินหน้ามาตลอดช่วงเช้าจนมีภาวะ Overbought จาก Modi. Sto.ในขณะที่ MACD เริ่มอ่อนตัวลง มีโอกาสพักตัวลงมาได้ในช่วงบ่าย สามารถรอเข้าซื้อได้ที่แนวรับหากดัชนีมีการย่อตัวลงมา แนวรับ 1108.40, 1106.30 จุด แนวต้าน 1111.00, 1113.10 จุด